
Kakav je ***[propis](https://pitajucene.com/search/Propis/questions/ "Pretraži pitanja o propisima")*** učenja euze i bismille prilikom citiranja ajeta u vidu argumenta onoga o čemu se priča?


* 
* 
* 
* 
* 
* 
* 

 
Da li treba učiti euzu kada se navodi Kur’anski ajet kao neki argument?

Onome ko nema namjeru učiti Kur’an, nego samo želi citirati ajet ili dio ajeta, nije propisano učenje euze i bismille. Dovoljno je samo reći da su to riječi Uzvišenog Allaha, kako bi ih odvojio od običnog govora.


Za ovakav postupak postoje vjerodostojnin hadisi, a mi ćemo spomenuti samo neke:


Ebu Hurejre, radijallahu anhu, prenosi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: „Izraelićanima je rečeno: ‘Uđite na vrata pogeti (pokorni) i recite: ‘Tražimo oprost grijeha.’ Oni su to izmijenili pa su ušli vukući se natraške i rekli: ‘Zrno u ječmu.’“[[1]](#_ftn1)


Ebu Hurejre, radijallahu anhu, kazuje: „Sljedbenici Knjige (židovi) čitali su ***[Tevrat](https://pitajucene.com/search/tevrat/questions/ "Pretraži pitanja o tevratu")*** na hebrejskom jeziku, a sljedbenicima islama tumačili ga na arapskome, pa je Allahov Poslanik, sallallahu alejhi ve sellem, rekao: ‘Nemojte vjerovati sljedbenicima Knjige (židovima), a nemojte (im) ni ne vjerovati, nego recite: ‘Mi vjerujemo u Allaha i u ono što je objavljeno nama.’“[[2]](#_ftn2)


Postoje i mnogi drugi hadisi koji govore o tome da je Poslanik, sallallahu alejhi ve sellem, u sličnim slučajevima, samo citirao Allahove riječi, i zato, ispravno je ograničiti se samo na citiranje ajeta, bez učenje euze, jer nam se tako prenosi. Učenje euze propisano nam je samo kada želimo učiti Kur’an, a ne kada hoćemo citirati ajet kao argument za neki ***[propis](https://pitajucene.com/search/Propis/questions/ "Pretraži pitanja o propisima")***.[[3]](#_ftn3)


[[1]](#_ftnref1) Buhari, br. 3403., i Muslim, br. 3015.


[[2]](#_ftnref2) Buhari, br. 4485.


[[3]](#_ftnref3) Pogledati: Sujuti, El-Havi Lil-Fetava, 1/286.


